KLOSTERETS EJENDOM INGEN ADGANG
Jeg har ikke spist, siden vi sås sidst.
- Virkelig? - Du har stadig alt mit sølvtøj.
Undskyld.
Det er okay. Jeg havde brug for at tabe julesulet.
Jeg har haft så travlt siden nytårsaften.
Godt. Det er jeg glad for. Det fortjener du.
Jeg skal levere maden til fasanjagten næste lørdag.
- Kommer du? - Desværre ikke.
Jeg har ikke været inviteret til Falkonergården,
siden jeg smed Paul Stratton ned i Monicas buffet.
Det er en skam, for jeg har hørt, at maden bliver fremragende.
Jeg troede, at vejen til en mands hjerte ligger i hans bukser.
Forstyrrer jeg?
- Nej. Vi lånte hans bestik til festen. - Så bør vi returnere det.
Har jeg sagt, hvor meget jeg nyder dit program?
Spændende emner.
Når du sætter tænderne i noget, så giver du ikke slip, vel?
Hvis du er fan, hvorfor så ikke være med?
Du ville være en god gæst.
Jeg lover at være blid.
Desværre er min eneste friaften i det næste stykke tid valentinsdag,
og sådan bliver det nok ikke ved.
Beklager at skuffe dig, min ven.
Her er det, Rupert.
Rupert.
Tak, Tag.
Sikket røvhul.
Det var alt for i aften.
Publikum vil nok savne at se dig i Knight Rider hver uge.
Men i det mindste spiller du ikke andenviolin for en talende bil mere.
- Rund af, Declan. - Han har ti sekunder tilbage.
Før vi slutter,
vil jeg gerne nævne, at en særudgave af vores program bliver sendt
på valentinsdag med tidligere OL-rytter hr. Rupert Campbell-Black.
Jeg ved, at nyheden vil komme som en overraskelse og glæde for mange.
Vi ses.
Godaften.
Hvad fanden var det? Jeg bad dig om ikke at gøre det igen.
- Slap dog af. - Skal jeg slappe af?
Hans kontor skal bare udsende en pressemeddelelse i morgen om,
at de ikke ved, hvad vi taler om, så vi ligner en flok amatører.
Cameron, vær sød ved stakkels Declan.
- Han er et røvhul. - Nej, han er et geni.
Rupert kan ikke sige nej til en udfordring.
I er nogle røvhuller.
Vi skal bare vente.
- Declan? - Ja.
Hr. Campbell-Black er på linje et.
Skal geniet ikke tale med ham?
Han kan tale med min producer. Ligesom alle andre.
Det er Cameron Cook.
Fru T synes, jeg skal tage imod invitationen
og udnytte muligheden for at vise de liberale medier, hvem der bestemmer.
Jeg er tilbøjelig til at være enig, men jeg stemte på Reagan.
Virkelig? Dygtig pige.
Nå, minister, er du frisk?
Vi kender ikke hinanden så godt, frøken Cook, men jeg håber,
at jeg får en mulighed for at vise dig, præcis hvor frisk jeg er.
Nå?
Han er med.
RIDEBANESPRINGER SLUTTER SIG TIL THATCHER
Baseret på romanen "Rivals" af DAME JILLY COOPER
Du skal ikke rage mig på patterne i det tøj.
Nej. Klart nok.
Ignorer min søster. Hun er en idiot.
Før syfilissen nåede hans hjerne, var min far vært for syv årlige jagter,
og den første tur startede aldrig senere end halv ti.
Ti stille. De venter på deres elektrikerven.
- Nå ja, elektrikeren. - Han er ikke en elektriker.
Freddie Jones er en elektronikmogul.
I dag fejrer vi, at han kommer ind i min bestyrelse. Han er æresgæsten.
Du og din kone er her for at sørge for, at han morer sig.
Okay.
- Han er her. - Endelig.
Se den lille sag.
Så længe han kan skyde lige, er jeg ligeglad.
Sådan skal det lyde.
Du kom!
For pokker, Tone. Skal jeg kaste mudder på motoren?
Jeg føler mig pludselig meget iøjnefaldende.
Freddie! Du er perfekt, som du er.
Min skat.
Du godeste.
Det er Sherlock Ideal Holmes.
Tak, fordi vi måtte komme, Tony.
Hun efterforsker smagsforbrydelser.
Hej, Valerie.
- Godt at se dig. - I lige måde.
Lady Hermione, det er en ære at møde Dem.
Fru Jones, jeg har hørt så meget om Dem.
- Lad os finde et gevær til dig. - Det behøves ikke.
Jeg har mit eget med.
Skønt.
Du er sikker på, han kan skyde, ikke?
Hvor lang tid bruger du på hannen?
Jeg kan gøre den færdig på et kvarter, men mine hænder er ikke så hurtige mere.
Naturligvis.
Vil en af damerne prøve?
Traditionelt set, Fred Fred, er det mændene, der skyder.
Vi damer er her blot for at beundre jeres formåen.
Jeg vil gerne!
- Og der gik hun. - Hold da op.
Okay. Godt for dig, min pige.
Sådan. Hvilken hånd er du?
Højrehåndet.
Tag det. Din aftrækker er der.
Den er afsikret. Du skal holde den hårdt ind mod skulderen,
ellers kommer du til skade.
Okay.
Når du er klar.
Glem det.
- Fortsæt. Prøv igen. - Nej, det er fint. Tak.
- Gud, se lige din hånd. - Du godeste.
Jeg håbede, ingen ville bemærke det. Jeg har været i kamp mod et farvebånd.
Det siger sig selv, at båndet vandt.
Nå.
Skal vi finde et roligt sted?
Lord-løjtnant?
- Goddag, hr. Hampshire. - Ja?
De må snart besøge Grønnegård.
Vi tager gerne imod Dem. Sig, at De kommer.
Naturligvis. Ja. Sikke en fantastisk idé.
Fru Stratton. Hej. De må besøge mig i min boutique.
Jeg leder altid efter de rette kunder, og naturlig elegance er så svær at finde.
Ja. Jeg har tænkt på det, det er bare, ja...
Du kunne vælge noget til din screen-test, ikke, skat?
En screen-test? Spændende. Ved du, hvad han overvejer?
- Det har han faktisk ikke sagt. - Vælg dit tøj med omhu, Sarah.
Kameraet kan være nådesløst selv for de mest perfekte eksemplarer.
- Hej, Mon-Mon. - Hej.
Jeg har det fantastisk.
Freddie!
Jeg troede ikke, du havde skudt før. Du er et naturtalent.
Ja, jeg var den bedste skytte på Bisley
- i to år under min værnepligt. - Så forstår jeg bedre.
Du skal møde min søn.
Bær over med mig et øjeblik.
Pis!
En joint og et håndjob ville gøre dig godt.
Bare en tanke.
Der er for mange ladte våben her i dag til, at du kan sige den slags.
Skrid, før jeg gør noget, som du vil fortryde.
Tones.
- Se, hvem der er her. - Surprise.
Jeg håber ikke, det gør noget.
Selvfølgelig ikke.
Jeg har skudt to dusin fasaner, en skovskade og en skovsneppe.
Hvorfor ikke tilføje et par gøge?
Fordi så kan jeg ikke være med i dit talkshow.
Ja, hvorfor skyde dig nu,
når jeg kan få dig slagtet af en irsk ulvehund?
Ginger, vis vores gæster hen til deres pladser til den næste tur.
Okay.
Tænk, at du kommer uindbudt.
Man behøver ikke altid en invitation.
Gode ting kommer sjældent til den, der venter.
- Charles? - Hej. Jeg forventede ikke at se nogen.
Jeg undersøger Campbell-Black og skal bruge noget fra mit kontor.
Tænk, at Tony Baddingham lader Declan O'Hara gøre sit beskidte arbejde.
Jeg har mine egne grunde til at ville fælde det svin.
Under andre omstændigheder kunne du og Rupert have været venner.
I er begge to komplicerede, stædige og misforståede.
Sludder. Hvad laver du her på en lørdag?
Flytter kontor før min store tilbagevenden.
Mit nylige hjerteanfald gør mig til en medicinsk belastning.
Derfor er Cameron Cook nu programchef, og jeg...
Chef for religionsprogrammer.
Jeg bebrejder hende ikke.
At klatre op ad den fedtede stang kræver visse færdigheder.
Især når den pågældende stang bor i Tony Baddinghams bukser.
Hvordan har hjertet det?
Du ved nok. Knust.
Vis aldrig Tony dine svagheder, for så ender du sådan her.
Det var godt at tale med dig om Rupert Campbell-Black.
Jeg har vedlagt fotografiet af ham.
Hvad synes du om din første jagt?
Hvordan kan folk myrde hjælpeløse dyr hele dagen for sjov?
Siger pigen, der bagte to dusin kødtærter til lejligheden.
Eller blev de stakkels grise krammet ihjel?
- Lad nu være. Jeg havde brug for jobbet. - Vær ikke en hykler.
Kæmp for det, du tror på.
Måske burde jeg ikke sige det,
men jeg synes ikke, du skal være med i fars program.
Jeg er bange for, han gør noget frygteligt.
Jeg klarer mig. Det lover jeg.
Det var så lækker mad, Agatha.
Jeg er vært for Beaufort-jagten i næste måned,
og jeg tænkte på, om du ville stå for maden?
Det er pænt af Dem.
Men for at være ærlig, så finder jeg hele jagtkonceptet
helt vildt... anstødeligt,
og jeg tager ikke flere af dem.
Okay.
Pas på, Agatha. Du risikerer at få en rygrad.
Jeg holder pigemiddag på mandag.
Jeg ringer lige til dig.
Kom nu, Rupe. Vi har en date på Hunden og Trompeten.
Farvel, min engel.
Jeg har haft den skønneste dag.
Det er dejligt endelig at have fundet vores type mennesker.
Jeg skal hen på kontoret. Problemer med en forsendelse fra Japan.
Du er en industrimagnat, Freddie. Lad os tales ved snart.
Find en dato, så vi kan tale om dine idéer.
Jeg ringer på mandag.
Tak. Hej igen.
Godt gået.
De andre er derinde. Jeg henter cognacglas.
Hr. Hampshire, jeg vil gerne tage imod Dem.
Heldigvis for Dem, fru Jones,
er hunde ikke det eneste, jeg rider til.
Jeg er sikker på, at en ridetur med Dem ville være skøn.
Hvad kan jeg sige? Ligheden er slående.
Hvad med mig, hr. Hampshire?
- Ligner jeg også? - Det ville han nok ønske.
Han ville være hoppet ned til Grønnegård for at beundre planteskulpturerne.
Mousie glemte sin...
Ja, selvfølgelig. Jeg prøvede dem bare. Jeg må snart besøge Mousies boutique.
Endnu en gang tak for en god dag. Lad os tales ved på mandag.
- Absolut. Lad mig følge dig... - Det er fint.
Jeg kender vejen.
Hvem vil have en cigar?
Ja tak.
Det var godt nok uheldigt.
Hvordan gik jagten?
De dræbte en masse fugle, men de elskede maden.
Rupert kom forbi.
Jøsses. Er intet sted fri for den mand?
"Utro...
TAGET PÅ FERSK GERNING! Minister set med Natalie Perrault!
"Taget på fersk gerning."
Hvad?
Fru Campbell-Black skrider!
Hvad laver du herinde?
Hvad vil du gøre ved Rupert?
- Han har jo sagt undskyld. - Du burde være klogere end det.
En historie er en historie.
- Men det hele er jo allerede sagt. - Nej, det er det ikke.
Han fortjener ikke det, du har planlagt for ham.
Det er journalistik, Tag.
Kald det, hvad du vil.
Jeg kalder det hævn.
Hvad er det for et scoop, du har om Rupert?
Hele kontoret taler om det.
En tryllekunstner afslører aldrig sin hemmelighed.
"Coriniums slagter." Den var ny.
Det passer ikke, vel?
Jeg ved, jeg kan være konfronterende,
men jeg flår aldrig nogen i stykker, bare fordi jeg kan.
Du laver godt tv
og gør lord B glad.
Tøjte.
Lord Baddinghams kontor.
Jeg stiller dig igennem.
Freddie Jones er i røret.
Hvordan går det?
Jeg kan ikke være med, Tony.
- Freddie... - Jeg hørte det hele.
Dig, Sarah. Dem alle sammen.
Det er fint, at folk gør grin med mig.
Men ingen gør grin med Valerie.
Vi elsker alle sammen Mousie.
Jeg hader snobber.
Og du er den værste slags. Du har glemt, hvor du kom fra.
Fred Fred. Jeg er i syv sind.
Nogle unge damer fra Corinium kom ind i min boutique i dag
og sagde forfærdelige ting om Tony Baddingham
og hende den sorte kvinde.
Hvad skal jeg sige til Monica?
- Ikke noget. - Det er jeg nødt til. Det er forfærdeligt.
Mousie. Det har intet med os at gøre.
Vi havde brug for Freddie!
Det var Rupert. Han ødelagde stemningen til jagten.
Vær ikke sådan et pattebarn. Du kvajede dig.
- Hvadbehager? - Du hørte mig.
Glem Freddie Jones.
Du har mig og Declan,
og vi har landets højeste seertal.
Jeg ved, at Declan har noget på Rupert.
Det er åbenbart tophemmeligt.
Valentinsdag kan ikke komme hurtigt nok.
Mon-Mon?
Jeg lover, at vi ikke altid skyder ting herude.
Men det giver dødsstraf at bygge rede i mine avnbøge.
Søde Mon-Mon,
jeg er bange for, at jeg må fortælle dig nogle ubehagelige oplysninger
- om Cameron Cook. - Ja?
Som ejer af en meget populær boutique hører man alt muligt,
og det antydes, at hun blev forfremmet for nylig
via visse usømmelige metoder,
og at din mand måske er blevet forblændet.
Det er meget interessant, Valerie.
Tak.
Jeg ved faktisk ikke, om det kan bekræftes.
Nej, det gør du ikke.
Det kan få en til at føle sig ensom.
Så hvis du nogensinde vil betro dig til nogen...
Det bliver sikkert ikke nødvendigt. Tak, fordi du kiggede forbi.
Okay.
Godmorgen, Rutshire. Glædelig valentinsdag til alle lytterne.
Bliv på kanalen, og lyt til vores romantiske playliste.
Og i tv i aften
vil Declan O'Hara interviewe vores lokale casanova, Rupert Campbell-Black.
Lad os se, om Declan kan få ham til at sladre om sine udskejelser.
- Levering. - Jamen dog.
Til hr. Vereker.
Tak.
Jeg løber, skat. Bare læg det i en bunke.
Skat, vi kan spise middag når som helst.
I aften vil jeg se valentinsdagsmassakren på Rupert Campbell-Black.
Jeg er færdig med min screen-test til Cotswold-runden i eftermiddag.
Så du har indtil da til at ombestemme dig.
Ellers hvad?
Vil du hænge et "åben"-skilt på din garderobedør?
Frist mig ikke.
- Hvor har du været? - Jeg har bare motioneret lidt.
Archie, kære.
Din far siger, han så dig under jagten,
mens du fik manuel stimulering af en af vores ansatte.
Hør her, skat. Jeg ved godt, at kostskolen er et ensomt sted,
hvor visse fritidsaktiviteter tolereres...
- Det blev de i min tid. - Hvad fanden?
Jeg mener dog, at man bør udvise beherskelse, når man er hjemme.
Fraternisering med personalet
kan kun føre til smerte og ydmygelse for alle parter.
Der er grænser, man ikke overskrider.
Forstået?
Ja.
Godt.
Jeg sagde jo, jeg ville ordne det.
- Hvad skulle jeg gøre uden dig? - Ja, husk du hellere det.
- Cameron Cook. -"Jeg mødte en dame i mjøden.
Fuld af skønhed og alfens barnlille.
Hendes hår var langt, hendes fod let, og hendes øjne vilde.
Jeg satte hende på min ganger, og så intet andet dagen lang.
For hun sad med siden til og sang mig alfens sang."
Det er kutyme at sende blomster, nærigrøv.
Der er intet billigt ved John Keats.
Prøv lykken på en blåøjet studerende. Jeg har travlt.
TIL MIN VALENTIN
Kvaj dig ikke i aften. T.
Jeg bad vist om kaffe.
Engang i dette århundrede ville være fantastisk.
Hun burde være glad for forfremmelsen, men hun er mere vred end nogensinde.
Jeg henter kaffen. Du tager telefonen.
Du har ringet til James Vereker.
Hej, Deirdre. Kan du sige til James, at jeg vil have ham hjem til frokost?
Undskyld, hvem er det?
Hans kone.
Ja, selvfølgelig.
Roser er røde, violer er blå.
Jeg jagter katte, og du gør ligeså.
Vil du være min valentin? Rupert Campbell-Black.
Den er til dig. Fra Rupert.
- Hej, Bas. Hvordan går det? - Forfærdeligt.
Freddie Jones har lånt mig en fantastisk ny sangmaskine fra Japan.
Jeg skulle være vært for "Hvis musik var kærlighedsmad"-karaoke og karry-aften,
men nu er min kok blevet syg.
Jeg kan lave en karryret til dig.
Det håbede jeg, du ville sige.
Hørte jeg lige, at jeg bliver forladt på valentinsdag?
Du sagde, du ville se fars interview med mig, Taggie.
Kom hen i baren. Du kan se interviewet, og jeg kan se på dig.
Og tak, min skat. Helt ærligt. Du hjælper mig ud af en stor knibe.
Jeg har også noget, du kan knibe i, hvis du har en hånd.
Kom til Bar Sinister i aften, så har jeg to.
- Hvem var det? - Det var Bas.
Han vil have Taggie til at lave mad.
- Held og lykke i aften. - Tak, skat.
- Gør helvede hedt for ham. - Det skal jeg nok.
Det må du ikke gøre mod Rupert.
For fanden da også.
Det sker, om du kan lide det eller ej. Bliv nu voksen.
LIVEUDSENDELSE INGEN ADGANG
Du var fantastisk. Jeg siger jo, at kameraet elsker dig.
Jeg var så nervøs i morges, og du beroligede mig meget.
Du skulle se Sarahs screen-test. Hun er noget for sig.
Jeg vil hellere se frøer kneppe.
Man kan tage pigen ud af New York.
Her er han, dagens mand i skysovs.
- Mere smuds om Rupert? - Det finder du ud af i aften.
Scorpion gemmer forsiden til os,
så det har bare at være godt. Hvad er det?
Stoffer? Mindreårige piger? Åh gud.
Jeg ville elske at se den skid i håndjern.
Det er ikke kriminelt, men du bliver ikke skuffet.
Det vil komme totalt bag på ham.
Åh gud. Manden er en haj. Kom.
To sukkerknalder. Mod chokket.
Tak.
Jeg kom for at give dig den her.
Gud, det er... Hvad er det?
En word-processor. En smart, elektrisk skrivemaskine.
Så du ikke skal bekymre dig om flere uheld med farvebånd.
Jamen, Freddie, det er...
- Det er så... - Du har et talent, Lizzie.
Det bør opmuntres.
- Jeg må hellere gå. - Ja.
Jeg så ikke meget,
men jeg syntes, du så dejlig ud.
- Hej. - Jeg kan desværre ikke slippe væk.
Det er okay.
Det er lige meget nu.
Hele stationen bliver
for at se Campbell-Black-blodbadet. Så vent ikke på mig, okay?
Okay.
Kys og kram.
Jeg tænkte, du gerne ville møde din nye medvært.
Medvært? Hvad mener du med medvært?
Jaså.
Jeg kan allerede mærke, at mine seertal stiger.
Handler det om ponyen? Tabitha er i stalden. Denne vej.
Jeg vil tale med dig om din eksmand.
Min far er Declan O'Hara.
Jeg har jo sagt, at jeg ikke vil...
Jeg har en skidt fornemmelse omkring interviewet.
Det har intet med mig at gøre.
Tal med Rupert. Bed ham trække sig.
Jeg synes, du skal gå.
- Du må have elsket ham engang. - Går du i seng med ham?
Nej, jeg... Nej.
- Rupert er en skidt fyr. - Jeg tror, folk kan ændre sig.
Jeg var ligesom dig.
Jeg sagde til mig selv, at ingen forstod ham, som jeg gjorde.
Jeg så på ham og så alt hans potentiale,
og han så på mig og så noget, han ville nyde at ødelægge.
Rupert er en kræft.
Mit råd er at skære ham væk, før det er for sent.
Vær sød at gå.
ejeren af kontoret boller sig til TOPS
Du er, hvor du er, fordi du er dygtig. Det ved du godt, ikke?
Kom nu, tag dig sammen. Vi skal skabe historie i aften.
Elvis er på vej ind i bygningen.
Husk, det er ikke Wogan. Han vil ikke være blid.
Kan du ikke lide spørgsmålet, så skift emne.
Tak for de vise ord, sensei,
men i de her situationer er det ofte bedre bare at være sig selv.
Prøv at sige det til Ted Heath.
DU KAN RIDE MIG NÅR SOM HELST, RUPERT!
Er I klar til et godt show i aften? Ja, I er så!
Så behøver du ikke betale licens mere.
Se dig lige, Maureen. Hun er her hver uge. Hver uge.
Og Jane Fonda har en træningsvideo nu.
Nej tak, jeg foretrækker Jane Fondue.
Ost og brød, ja tak.
Sandra ordner dig lige, okay?
Gerne, men jeg skal i landsdækkende tv.
Hr. Campbell-Black.
- Godt at have dig med. - Jeg er klar.
- Hejsa. - Paul!
Undskyld, skat. Jeg er sådan et svin.
Kan du tilgive mig? Jeg har champagne med.
- Paul, det skulle du ikke have gjort. - Kom her.
Okay, før mig til vores vol-au-vents.
Declan.
Og vi sender direkte om fem...
fire...
tre...
to...
Held og lykke, Declan.
En.
Min gæst behøver ingen præsentation.
Han er blevet beskrevet som verdens største ridebanespringer,
og en af Englands mest eftertragtede ungkarle.
Han er sportsminister og parlamentsmedlem for Chelmsford og Bisley.
Hr. Rupert Campbell-Black.
Du har haft en alsidig karriere, ikke sandt?
Hvad tiltrak dig ved politik?
Sportsfolk er gode politikere.
Ridningen har lært mig at tænke hurtigt og forblive upåvirket under granskning.
Kommer du godt ud af det med premierministeren?
Jeg har enormt stor respekt for hende.
Margaret Thatcher er datter af en grønthandler.
Hun gik i folkeskole sammen med Norman Tebbit og Cecil Parkinson.
Det konservative parti er forandret, og det er fru Thatchers værk.
Hvorfor beholder hun så dig?
Jeg håber, hun synes, jeg er god til mit job.
- Er aristokrater gode politikere? - Det er set mange gange før.
Min familie har en stærk moralsk pligtfølelse.
Den arvede jeg med huset.
Noblesse oblige.
Mit latin er ikke, hvad det har været.
Men med din privilegerede baggrund,
hvordan kan du så forstå de problemer, manden på gaden står overfor?
Jeg kan ikke gøre for omstændighederne ved min fødsel.
Det handler ikke om, hvad du har, men hvad du gør med det.
Din tid som sportsminister har været kontroversiel.
Hvis du taler om fodbold, så er hooliganerne en lille minoritet.
Du har en meget blid tilgang til at håndhæve reglerne omkring spillet.
Staklerne er arbejdsløse, og deres fædre er arbejdsløse.
Ofte også deres bedstefædre.
Af ren frustration over ikke at vinde tyr de til vold.
Jeg synes, vi skal prøve at forstå vandalerne.
Det lyder næsten socialistisk. Men nogle vil måske kalde dig en vandal.
Af kvinder, heste og ægteskaber.
Men utroskab er vel en god forberedelse til det konservative parti.
Hvadbehager?
Du lusker rundt, lyver, forråder og er seksuelt afvigende.
- Jeg er ikke længere gift. - Men det var du i seks år,
og alligevel var dine affærer offentlige hemmeligheder.
Du er blevet beskrevet som:
"En grim virus, som alles koner bliver smittet med før eller siden."
Havde du set hans kone, så var det siden.
Jøsses, han er virkelig et røvhul, ikke?
Og vi går til reklamer om fem...
Og det er tid til en pause.
Rund nu af, Declan.
Hvem ved, hvad hr. Campbell-Black
- vil dele med os. - Og vi er ude.
Ude! Vi er tilbage om tre minutter.
Rupert, du har en gæst.
...minearbejderstrejken. Han holdt børnene hjemme.
- Hvad laver du her, Taggie? - Du skal gå. Bare gå.
Din far er ikke den første socialist, der prøver at snøre mig.
Hvad du end er bekymret for, så er det allerede ude.
Nej, jeg kender ham. Han gemmer det værste til senere.
Når han vil have noget, er han nådesløs. Han vil gøre alt. Han...
- Han er ligesom dig, Rupert. - Præcis.
Vi har brug for dig på settet. Pausen er næsten slut.
Bare gå ud af bygningen med mig.
Hr. minister.
Jeg beder dig.
Fem sekunder, så er vi tilbage.
Hvor fanden er han?
- Fem, fire... - Du må improvisere, Declan.
Tre...
to...
Du er på, Declan.
Velkommen tilbage.
Ved du, hvad det minder mig om?
At være på banen med en modstander og vide,
at hvis jeg begår én fejl, så er det slut.
- Det er spændende. - Det er et interview. Ingen vindere.
Men det er ikke sandt, vel?
Han vil give mig tæsk.
Han prøver at distrahere ham.
- Du er ikke som mine andre gæster. - Så er det nu.
- Virkelig? - Ja.
Mange stjerner er bange for, at jeg vil afsløre noget om dem.
- Hvad laver hun her? - Der er noget galt.
Jo værre ting, du gør, desto mere elsker offentligheden dig.
Hvordan kan jeg argumentere mod folket?
- Så du benægter det ikke? - Hvad?
At du har gjort forfærdelige ting?
Det har jeg. Du har ret. Men er det ikke det, vi gør?
- Vi? - Mænd som os.
- Jeg er slet ikke som dig. - Ikke det?
Du er kold.
Du har fået den bedste uddannelse, penge kan købe,
men du er stadig en spidsborger. Du ser knap nok dine børn.
Du vælger kvinder, fordi du kan, men du er stadig fundamentalt alene.
Og når de ikke kan fylde tomheden inden i dig, så kasserer du dem.
På trods af dine guldmedaljer og penge, er du en ensom mand,
der flakker rundt i et kæmpestort palæ. Og der vil du nok også ende dine dage.
Du opfører dig som en mand uden hemmeligheder eller skam.
Der er én ting, jeg gerne vil tale med dig om.
Du har ret. Jeg er en tølper.
En løgner.
En bedrager. Jeg tog, hvad jeg ville have.
Jeg var ligeglad med andre.
Mine heste, mit hold, min kone.
- Men vi er stadig ens. - Det tvivler jeg meget på.
Du er den bedste til det, du gør.
Du kommer ingen vegne med smiger.
Jeg kan huske, hvordan det var at være den bedste.
Og hvad jeg ville gøre for at blive.
Hvad er du villig til at gøre?
Mod din familie?
Mod dig selv?
Jeg er træt af det der nossenusseri.
Få katten ud af sækken!
Du har ret.
Jeg er arbejdsnarkoman.
Og når jeg bliver besat af noget...
så kan jeg blive...
- Jeg kan blive... - Et uhyre.
Ja.
Du er sikkert en bedre ægtemand, end jeg var.
Du er trods alt stadig gift.
Det ved jeg ikke.
Jeg synes, jeg er en ret dårlig ægtemand.
Har du nogensinde været forelsket?
Nej.
Det er min egen skyld.
Mine ambitioner har ikke givet plads til meget andet.
Tror du nogensinde, det vil ændre sig?
Den skiderik vil ikke gøre det.
Selvom han ikke ødelægger Rupert, kan det stadig blive godt.
Fortæl mig om din barndom.
- Sluk for det! - Lad os se, hvor det fører hen.
Hvis du holder af dit job, så luk ned for udsendelsen!
Nej, for det er mit program.
- Luk udsendelsen ned. - Nej.
- Giv mig den. Giv mig den! - Nej.
Cameron!
- Cameron, for fanden da! - Tony, nej.
Stol på mig.
Hør her, din arrogante irske møghund! Enten knuser du svinet,
eller også kommer jeg ned og fjerner dig!
Det nytter ikke, Tony.
Han har taget øresneglen ud.
Hvis det er nogen trøst, så har vi lavet virkelig godt tv.
Det her ville have virket, hvis du havde gjort dit fucking arbejde!
Hvem stoler du på?
Hvem regner du med?
Hunde.
Jeg foretrækker hunde frem for mennesker.
Jeg ville give alt for at se min labrador, Badger, igen.
Han var en god hund.
Hvilken af dine sportspræstationer var sværest at vinde?
Hvilken var sværest?
King's Cup, OL-guld, verdensmesterskabet?
Ingen af delene.
Det sværeste, som også var det, der næsten tog livet af mig...
Ja?
...det var at opgive det hele.
Mine damer og herrer, hr. Rupert Campbell-Black.
Skal jeg tage Deres frakke?
Der er de! Stik dem en drink!
Tillykke, skat. Det var godt tv som altid.
Kunne du lide programmet?
Ja.
Undskyld, lord B. Jeg forventede ikke at se dig.
Jeg troede, du festede med Declan og Rupert.
Godt program i aften. Det bedste indtil videre.
Du skal holde dig fra Taggie.
Hun kunne være din datter.
Ja, selvfølgelig.
Godt.
En drink?
Nej, jeg kører Maud hjem nu.
Hvad havde du på mig?
Ikke noget.
Jeg bluffede.
Karaoke, mine damer og herrer.
Kom så, Freddie!
Undskyld.
Jeg sagde jo, det nok skulle gå.
Skal vi danse?
Jeg ville gerne, men...
jeg skal gå. Beklager, søde.
Kom så!
Lad ham være.
Pis!
Falkonergården.
Hej.
Ja. Ja, selvfølgelig.
Bed vedkommende om at skride ad helvede til.
Gerne, skat, men...
Det er Margaret Thatcher.
Fru premierminister.
CAMPBELL-BLACKS FALDER I UNÅDE
Hun vil besøge stationen og lave et interview.
Hvor vidunderligt. Sikken gevinst!
Det er gode nyheder.
Og det er takket være Rupert.
Tekster af: Maja Axholt